****

**REPUBLIKA HRVATSKA**

**Krapinsko-zagorska županija**

**Općina Hum na Sutli**

**Općinsko vijeće**

KLASA: 120-01/24-01/6

URBROJ: 2140-14-01-24-2

Hum na Sutli, 25. rujna 2024.

Na temelju članka 10. Zakona o plaćama u lokalnoj i područnoj (regionalnoj) samoupravi (NN 28/10, 10/23), te članka 30. Statuta Općine Hum na Sutli (Službeni glasnik Krapinsko-zagorske županije br. 9/21) općinsko vijeće Općine Hum na Sutli na sjednici održanoj dana 24. rujna 2024. godine donijelo je

**O D L U K U**

**O KOEFICIJENTIMA ZA OBRAČUN PLAĆE SLUŽBENIKA I NAMJEŠTENIKA**

**U JEDINSTVENOM UPRAVNOM ODJELU**

**OPĆINE HUM NA SUTLI**

**Članak 1.**

Ovom Odlukom određuju se koeficijenti za obračun plaće službenika i namještenika u Jedinstvenom upravnom odjelu Opčine Hum na Sutli (u daljnjem tekstu: Upravni odjel).

**Članak 2.**

Plaću službenika odnosno namještenika u Upravnom odjelu čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5% za svaki navršenu godinu radnog staža.

**Članak 3.**

Izrazi koji se koriste u ovoj Odluci koriste se za osobe, a u muškom su rodu, neutralni su i odnose se na muške i ženske osobe.

**Članak 4.**

Koeficijenti za obračun plaće službenika i namještenika Upravnog odjela određuje se unutar raspona koeficijenta od 1,00 do 6,00.

**Članak 5.**

Koeficijenti iz članka 1. ovo Odluke utvrđuju se sukladno odredbama Uredbe klasifikaciji radnih mjesta u lokalnoj i područnoj (regionalnoj) samoupravi (NN 74/10, 125/14 i 48/23) za svako pojedino radni mjesto kako slijedi:

|  |  |  |  |
| --- | --- | --- | --- |
| **RADNA MJESTA I. KATEGORIJE** | | | |
| Red.br. | Naziv radnog mjesta | Koeficijent | Klasifikacijski rang |
| 1. | PROČELNIK | 2,50 | 1. |
| **RADNA MJESTA III. KATEGORIJE** | | | |
| Red.br. | Naziv radnog mjesta | Koeficijent | Klasifikacijski rang |
| 1. | VIŠI REFERENT ZA INFRASTRUKTURU I PROVEDBU PROJEKATA | 2,02 | 9. |
| 2. | VIŠI REFERENT ZA FINANCIJE I PRORAČUN | 2,02 | 9. |
| 3. | VIŠI REFERENT ZA DRUŠTVENE DJELATNOSTI | 1,83 | 9. |
| 4. | ADMINISTRATIVNI REFERENT | 1,70 | 11. |
| **RADNA MJESTA IV. KATEGORIJE** | | | |
| Red.br. | Naziv radnog mjesta | Koeficijent | Klasifikacijski rang |
| 1. | SPREMAČICA | 1,20 | 13. |

**Članak 6.**

U roku od 30 dana od dana stupanja na snagu ode Odluke osobe ovlaštene za donošenje rješenja o pravima i obvezama službenika i namještenika donijet će pojedinačna rješenja o plaći službenika i namještenika u JUO.

**Članak 7**.

Danom primjene ove Odluke prestaje važiti Odluka o koeficijentima za obračun plaća službenika i namještenika u Jedinstvenom upravnom odjelu općine Hum na Sutli KLASA: 120-01/24-01/6, URBROJ: 2140-14-01-24-1 od 25. lipnja 2024. godine (Službeni glasnik Krapinsko-zagorske županije broj: 28/24).

**Članak 8.**

Ova Odluka stupa na snagu prvog dana od dana objave u „Službenom glasniku Krapinsko-zagorske županije“ i primjenjuje se počevši s plaćom za mjesec rujan 2024., koja se isplaćuje u mjesecu listopadu 2024. godine.

**PREDSJEDNIK OPĆINSKOG VIJEĆA**

**Mario Antonić**

**DOSTAVITI:**

1. SLUŽBENI GLASNIK KRAPINSKO-ZAGORSKE ŽUPANIJE, Magistratska 1, KRAPINA, 49000